《方司业挽诗一首》
宋代·刘一止

三纪飞腾近要津，声名磊落动朝绅。当时荐士韩安国，早岁谈经井大春。

芸省并游今几在，螭坳立处梦曾真。蹒跚西望门生老，悽断云山泪满巾。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。